شەفەق نیوز/ میرنشین ئەبوزەبی ئامادەكاری کەێد ئەرا ئەوەگ لەی مانگە یەکەم تاقیکردنەوەی  خزمەتگوزاریی بردن سەرنشین وە ماشین بی رانندە لە ئاست خوەرئەڵات ناوەڕاس دەسوەپی بکەێد، یەش جۊر گامناێنیگ وەرەو بڵاوكردن و كاروەپیکردنی لە گشت ناوچە و شارەێلتر لە ئیمارات.
وەگورەی ئاژانس (بلۆمبێرگ) كۆمپانیای G42  خزمەتگوزاریی زیرەک دەسكرد وە هەماهەنگی وەگەرد سندوق وەبەرهێنان سەر بە حكومەتی ئەبوزەبی، دەست بەو تاقیكردنەوەیە دەكات وە وەكارهاوردن پەنج ماشین لە 9 شۊین دوورگەی یاس ک شمارەیگ ناوەن وەخت وەسەربردن گەپ هاناوی.
سایتەگە ئۊیشد، قۆناغ دۊیەم تاقیكردنەوەگە فرەیگ لە ناوچە و شۊنەێلتر  میرنشین ئەبوزەبی گرێدەو، دۊیایی كۆمپانیای G42 ئەپلیكەیشنیگ تایوەت وە خزمەتگوزارییەگە دانەد تا ئەوانەگ توان وەی جۊرە ماشینە هاتوچو بکەن نواگینە وەخت گەشتەگەیان دیاربكەن.
وەرجە ئی ساڵە كۆمپانیای Cruise LLC،  یەكەی ماشین بیرانندە و فرەیگ لە پشكەیلی تێرد ئەرا  كۆمپانیای جەنەڕاڵ مۆتۆرز، ڕێككەفتن ئەرا دەسكردن وە کاروەپیکردن ماشین بی رانندە لە دوبەی لە ساڵ 2023 ئیمزا کرد.
كۆمپانیاگە دەس وە كاركردن شمارەی كەمیگ لە ماشینەگە کەێد ئەرا ماوەی سالیگ، پلانیش دانریەد ئەرا بڵاوكردن چوار هەزار ماشین لە جۊر Origin بیرانندە لە تەواو میرنشینەگە وە رەسینە ساڵ 2030.
